Tobulinimosi kursas gydytojams odontologams

**"Tiesioginės estetinės dantų restauracijos estetinėje zonoje su kursų dalyvių praktika"**

**Lektorius:** gyd. odontologė Ingrida Ivancė

**Tiesioginės estetinės restauracijos siūlo funkcionalų, konservatyvų, biologinį ir estetinį sprendimą, kuris gali atidėti brangesnių ir labiau invazinių keramikos restauracijų naudojimą.**

**Trijų dienų kursai su gyva klinikinių atvejų demonstracija ir praktine kursantų dalimi**

**skirti gydytojams odontologams, pageidaujantiems tobulinti kvalifikaciją tiesioginių estetinių dantų restauracijų srityje, susipažinti su minkštųjų audinių lazerio naudojimo galimybėmis, skaitmenine foto dokumentacija.**

**Data: 2018 m. gegužės 31 d. – birželio 2 d. (IV-VI). Registracija gegužės 31 d. 9:30 val. Pradžia 10:00 val.**

**Data: 2018 m. lapkričio 15 - 17 d. (IV-VI). Registracija lapkričio 15 d. 9:30 val. Pradžia 10:00 val.**

**1-8 dalyviai**

Kursai registruoti LR Odontologų rūmuose (24 val.)

**Teorinė dalis:**

* Kompleksinio gydymo planavimas per modelio pavaškavimą ir silikoninį raktą ar tiesioginius kompozito prototipus.
* Natūralios, gražios šypsenos kriterijai.
* Restauracijos principai: proporcijos (auksinės, RED), biomimetinis, audinių tausojimo.
* Restauracinės medžiagos ir jų pasirinkimas.
* Danties morfologijos identifikacija. 3D dantų geometrija.
* Preparavimo principai dantų karieso, sangrūdos, tremų, netaisyklingos padėties, nudilimo, atspalvio keitimo atvejais.
* Polichromatinis restauracijos sluoksniavimas.
* Restauruotų dantų polichromatiškumo, kandamojo krašto skaidrumo (halo) ir kitų efektų atkūrimo principai.
* Kontaktinių taškų atstatymas.
* Lokalaus priekinių dantų nudilimo atstatymas.
* Restauracijų makro-, mikro-reljefo atkūrimas.
* Efektyvus grąžtų, poliravimo diskų, taurelių, kriaušių ir pastos naudojimas puikiai galutinei apdailai pasiekti.
* Minkštųjų audinių kosmetinė korekcija lazeriu ir kitos jo pritaikymo galimybės.
* Biologinio dantenų pločio išsaugojimas – kosmetinis vainiko prailginimas su kaulo redukcija.
* Tiesioginių restauracijų pritaikymas tarpdisciplininėje odontologijoje.

**Klinikinė demonstracija:**

* Priekinių dantų tiesioginės estetinės restauracijos.
* Restauracijų foto ir kt. dokumentacija, duomenų apdorojimas.
* Gleivinės aukščio kosmetinės korekcijos lazeriu. Kosmetinis vainiko prailginimas su kaulo redukcija.
* Burnos priežiūros specialistų (gydytojo odontologo padėjėjo, higienisto) vaidmuo kokybiškam restauracijų ilgaamžiškumui.

**Praktinė kurso dalyvio dalis su savo pacientu (2.5 val):**

* Koferdamo uždėjimas konkrečiai situacijai.
* Priekinio danties nesudėtinga restauracija.
* Restauracijos skaitmeninė foto-registracija.
* Restauracijų tikslumas, paklaidų slenksčiai ir jų korekcijos.

**LEKTORĖ -** gydytoja odontologė Ingrida Ivancė - tiesioginės estetinės dantų restauracijos pradininkė Lietuvoje, Lietuvos ir Tarptautinio „Prisma“ čempionato profesinio meistriškumo konkursų laureatė, IĮ Estetinės odontologijos centro „VivaDens" įkūrėja ir vadovė, nuo 2003 m. Amerikos Kosmetinės Odontologijos Akademijos narė. 2012 m. pradėjo akreditacijos procesą Amerikos Kosmetinės Odontologijos Akademijoje, AACD. Iki dabar apsigynė 4 iš 5 klinikinių atvejų, tarp jų ir tiesioginių estetinių restauracijų darbus. Numatomas 5-o atvejo pridavimas 2018 m., akreditacijos pabaiga 2018 m.

2006-2007 m. studijavo Minesotos universitete (Mineapolis, JAV), kur baigė šiuolaikinės estetinės odontologijos podiplominių studijų programą. 2017 m. tęstinių podiplominių studijų centre - Kois Center (Sietlas, JAV) pradėjo 9 kursų programą, apimančią estetiką, funcinę okliuziją ir restauracinę odontologiją.

Veda kvalifikacijos tobulinimo kursus gyd.odontologams: nuo 2000 m. „Tiesioginės estetinės restauracijos: mokslas, menas ir praktika", nuo 2008 m. „Odontologinio kabineto (klinikos) pažangi vadyba“, nuo 2011 m. – „Odontologinė fotografija“.   
    Tobulinasi pas profesionaliausius estetinės odontologijos specialistus (JAV, Brazilija, Šveicarija, Vokietija, Turkija, Ukraina). Savo ir „VivaDens“ darbe naudoja naujausias odontologines medžiagas, taiko pažangiausias technologijas, metodikas. Atlieka estetinio plombavimo, protezavimo, tarp jų ir su CAD/CAM sistemomis (CEREC, 3Shape), skaitmeninės šypsenos dizainą (DSD Digital Smile Design) ir rekonstrukciją, greitos estetinės suaugusiųjų ortodontijos (GESO) procedūras, procedūras lazeriu, kt.

Sertifikuota dirbti su greitos estetinės suaugusiųjų ortodontijos sistema ["Six Month Smiles"](http://www.vivadens.eu/lt/greitoji-ortodontija_nematomi-breketai/), DSD planavimu (Digital Smile Design), CEREC, 3Shape; Sąkandžio deprogrameriu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **KURSŲ VIETA.** Estetinės odontologijos centras „VivaDens“, Didlaukio 51-70 (įvažiavimas iš Ateities g.), Vilnius

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DETALESNĖ INFORMACIJA** Tel.: (8 5) 232 8004; (8-699) 246 28 / www.vivadens.eu / [info@vivadens.eu](mailto:info@vivadens.eu)

**\***programa gali keistis Atnaujinta 2018-05-10